Marvel Animated Features

Marvel Animated Features (בתרגום לעברית: הסרטים המונפשים באורך מלא של מארוול) היא סדרת סרטי גיבורי-על אמריקאים, הכוללת שמונה סרטי הנפשה באורך מלא שמבוססים על הדמויות של מארוול קומיקס, ביניהן האוונג'רס, איירון מן, דוקטור סטריינג', הענק הירוק ותור. הסרטים הופקו על ידי MLG Productions, מיזם משותף בין אולפני מארוול (מאוחר יותר אולפני ההנפשה של מארוול) ו-Lions Gate Entertainment.

הסרטים הופצו במקור בארצות הברית ישירות לווידאו, כאשר הראשון, "הנוקמים: האיחוד", הופץ ב-21 בפברואר 2006, והאחרון, "תור: ממלכת האלים", הופץ ב-17 במאי 2011. הסרטים הרוויחו מהמכירות שלהם בארצות הברית כ-43.5 מיליון דולר, כאשר הסרט הרוויחי ביותר היה "הנוקמים: האיחוד 2", עם רווח של 7.9 מיליון דולר.

בשנת 2013 כל הסרטים הופצו בישראל בדיבוב עברי, כאשר בין המדבבים נכללים גלעד קלטר, אלי לולאי, לירון לב ואמנון וולף.

 היסטוריה 
בשנת 2004 דווח שמארוול אנטרטיינמנט, תאגיד האם החדש של מארוול קומיקס, תקשרה עם Lions Gate Entertainment על מנת להפיק סדרת סרטי הנפשה שתופץ ישירות לווידאו ותכלול שמונה עד עשרה סרטים, כאשר אולפני מארוול, חברת הבת הקולנועית של מארוול, תיקח חלק בהפקה.

בשנת 2006 הופצו שני הסרטים הראשונים בסדרת הסרטים, "הנוקמים: האיחוד" ו"הנוקמים: האיחוד 2", אשר נמכרו למעלה מ-1.5 מיליון יחידות. הסרט השלישי בסדרת הסרטים, "איירון מן הבלתי מנוצח", הופץ בינואר 2007, ובאוגוסט באותה שנה הופץ הסרט הרביעי בסדרה, "דוקטור סטריינג'", שהיה מועמד לפרס אנני לסרט הביתי המונפש הטוב ביותר והפסיד לסרט "פיוצ'רמה: בנדר מצליח בגדול".

בשנת 2008 אולפני ההנפשה של מארוול שולבו בהפקת סדרת הסרטים, כדי לכוון את מאמציה של מארוול בשוקי ההנפשה והבידור הביתי. באותה שנה הופץ הסרט "הנוקמים: דור ההמשך", ושנה לאחר מכן הופץ הסרט "הענק הירוק נגד", אשר במקומו היה אמור להיות סרט שמבוסס על הקומיקס "Ultimate War" שבסופו של דבר בוטל. בשנת 2010 הופץ הסרט "עולמו של הענק הירוק", ובשנת 2011 הופץ הסרט השמיני והאחרון בסדרת הסרטים, "תור: ממלכת האלים".

הסרטים זכו לביקורות חיוביות, והרוויחו מהמכירות שלהם בארצות הברית כ-43.5 מיליון דולר. כמו כן, הסרטים הופצו ברחבי העולם בדיבובים שונים, בין היתר באיטליה, צרפת וישראל, בה כל הסרטים הופצו בדיבוב עברי בשנת 2013.

 רשימת הסרטים 
#שם הסרט בעבריתשם הסרט באנגליתמבוסס עלתאריך הפצה מקוריתאריך הפצה בישראלרווחים1הנוקמים: האיחודUltimate Avengersהאוונג'רס21 בפברואר 200620136.7 מיליון דולר2הנוקמים: האיחוד 2Ultimate Avengers 2: Rise of the Panther8 באוגוסט 20067.9 מיליון דולר3איירון מן הבלתי מנוצחThe Invincible Iron Manאיירון מן23 בינואר 20075.3 מיליון דולר4דוקטור סטריינג'Doctor Strange: The Sorcerer Supremeדוקטור סטריינג'14 באוגוסט 20073.9 מיליון דולר5הנוקמים: דור ההמשךNext Avengers: Heroes of Tomorrowהאוונג'רס2 בספטמבר 20083.8 מיליון דולר6הענק הירוק נגד.Hulk Vsהענק הירוק27 בינואר 20097.6 מיליון דולר7עולמו של הענק הירוקPlanet Hulk2 בפברואר 20107.0 מיליון דולר8תור: ממלכת האליםThor: Tales of Asgardתור17 במאי 20113.1 מיליון דולר

 ראו גם 
 היקום הקולנועי של מארוול

 הערות שוליים 

קטגוריה:סדרות סרטי אנימציה
קטגוריה:סרטי הנפשה אמריקאיים
קטגוריה:סרטים באנגלית
קטגוריה:סרטי גיבורי-על
קטגוריה:סרטים מבוססי קומיקס
קטגוריה:סרטי אנימציה שיצאו ישירות בפורמט לצפייה ביתית